CELEX: 62008TA0208
Language: mt
Date: 2011-06-16 00:00:00
Title: Kawża T-208/08: Sentenza tal-Qorti Ġenerali tas- 16 ta’ Ġunju 2011 — Gosselin Group u Stichting Administratiekantoor Portielje vs Il-Kummissjoni ( “Kompetizzjoni — Akkordji — Suq tas-servizzi ta’ ġarr internazzjonali fil-Belġju — Deċiżjoni li tikkonstata ksur tal-Artikolu 81 KE — Iffissar tal-prezzijiet — Tqassim tas-suq — Manipulazzjoni ta’ sejħiet għal offerti — Ksur uniku u kontinwu — Kunċett ta’ impriża — Imputabbiltà tal-aġir li jikkostitwixxi ksur — Multi — Linji gwida dwar il-kalkolu tal-multi tal-2006 — Gravità — Tul taż-żmien” )

30.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 226/24
            
         Sentenza tal-Qorti Ġenerali tas-16 ta’ Ġunju 2011 — Gosselin Group u Stichting Administratiekantoor Portielje vs Il-Kummissjoni
   (Kawża T-208/08) (1)
   
   (Kompetizzjoni - Akkordji - Suq tas-servizzi ta’ ġarr internazzjonali fil-Belġju - Deċiżjoni li tikkonstata ksur tal-Artikolu 81 KE - Iffissar tal-prezzijiet - Tqassim tas-suq - Manipulazzjoni ta’ sejħiet għal offerti - Ksur uniku u kontinwu - Kunċett ta’ impriża - Imputabbiltà tal-aġir li jikkostitwixxi ksur - Multi - Linji gwida dwar il-kalkolu tal-multi tal-2006 - Gravità - Tul taż-żmien)
   2011/C 226/49
   Lingwa tal-kawża: l-Olandiż
   
      Partijiet
   
   
      Rikorrenti: Gosselin Group NV, li kienet Gosselin World Wide Moving NV (Deurne, il-Belġju) (rappreżentanti: F. Wijckmans u S. De Keer, avukati) (Kawża T-208/08); u Stichting Administratiekantoor Portielje (Rotterdam, il-Pajjiżi l-Baxxi) (rappreżentant: D. Van hove, avukat) (Kawża T-209/08)
   
      Konvenuta: Il-Kummissjoni Ewropea (rappreżentanti: A. Bouquet u F. Ronkes Agerbeek, aġenti)
   
      Suġġett
   
   Talba għall-annullament tad-Deċiżjoni tal-Kummissjoni C(2008) 926 finali, tal-11 ta’ Marzu 2008, dwar proċedura skont l-Artikolu 81 [KE] u l-Artikolu 53 tal-Ftehim ŻEE (Każ COMP/38.543 — Servizzi ta’ ġarr internazzjonali), kif emendata bid-Deċiżjoni tal-Kummissjoni C(2009) 5810 finali, tal-24 ta’ Lulju 2009, kif ukoll, sussidjarjament, talba għall-annullament jew għat-tnaqqis tal-multa imposta lir-rikorrenti.
   
      Dispożittiv
   
   
               (1)
            
            
               Fil-Kawża T-208/08, id-Deċiżjoni tal-Kummissjoni C(2008) 926 finali, tal-11 ta’ Marzu 2008, dwar proċedura skont l-Artikolu 81 [KE] u l-Artikolu 53 tal-Ftehim ŻEE (Każ COMP/38.543 — Servizzi ta’ ġarr internazzjonali), hija annullata sa fejn din tikkonstata li Gosselin Group NV ipparteċipat fi ksur tal-Artikolu 81(1) KE matul il-perijodu mit-30 ta’ Ottubru 1993 sal-14 ta’ Novembru 1996.
            
         
               (2)
            
            
               L-ammont tal-multa imposta lil Gosselin Group fl-Artikolu 2 tad-Deċiżjoni C(2008) 926, kif emendata bid-Deċiżjoni tal-Kummissjoni C(2009) 5810 finali, tal-24 ta’ Lulju 2009, hija ffissata għal EUR 2,32 miljun.
            
         
               (3)
            
            
               Il-kumplament tar-rikors huwa miċħud.
            
         
               (4)
            
            
               Fil-Kawża T-209/08, id-Deċiżjoni C(2008) 926, kif emendata bid-Deċiżjoni C(2009) 5810, hija annullata sa fejn tikkonċerna lil Stichting Administratiekantoor Portielje.
            
         
               (5)
            
            
               Fil-Kawża T-208/08, kull parti għandha tbati l-ispejjeż tagħha.
            
         
               (6)
            
            
               Fil-Kawża T-209/08, il-Kummissjoni Ewropea hija kkundannata għall-ispejjeż.
            
         
      (1)  ĠU C 223, 30.08.2008.